Diari Oficial de la Generalitat Valenciana


Sumari del DOGV 5743, del 16-04-2008 (2008/4043)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4043


Data del document
:   01-04-2008

Organisme emissor
:   Caixa Rural Albalat dels Sorells, COOP Crèd. V.

Tipus de document
:   Informació Pública

Informació pública de la convocatòria d'Assemblea General ordinària. [2008/4043]  
En compliment de l'acord adoptat pel Consell Rector, de data de 27 de març de 2008, i de conformitat amb l'establit legalment i estatutàriament, es convoquen tots els socis de l'entitat per a celebrar Assemblea General ordinària el pròxim 9 de maig de 2008, a les 19.00 hores en primera convocatòria i a les 19.30 hores, en segona, a Albalat dels Sorells, a l'Espai Cultural, situat al carrer de les Escoles, núm. 5, per a tractar els punts del següent orde del dia:  
1. Examen de la gestió social. Aprovació, si és procedent, dels comptes anuals corresponents a l'exercici econòmic de 2007 (balanç, compte de pèrdues i guanys, memòria i informe de gestió i informe d'auditoria).  
2. Proposta de distribució de resultats de l'exercici 2007 i aprovació, si és procedent.  
3. Aprovació, si és procedent, de la liquidació del pressupost d'ingressos i despeses del fons de formació i promoció cooperativa de l'exercici 2007 i pla d'inversions i despeses del dit fons per a l'exercici en curs.  
4. Modificació dels estatuts socials d'esta Caixa Rural pel que fa als articles 33-3r i 42-1r i 3r i nova disposició transitòria, sobre convocatòria d'assemblees generals i composició de membres del Consell Rector.  
5. Autorització expressa al Consell Rector perquè per si mateix puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que puguen formular al dit text l'Institut Valencià de Finances i els registres públics competents amb vista a la seua autorització, qualificació i inscripció.  
6. Elecció per a la renovació estatutària de sis membres titulars i suplents del Consell Rector.  
7. Nomenament d'auditor extern.  
8. Autorització expressa al Consell Rector per a procedir a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics així com per a executar els dits acords, i facultar-lo per a la interpretació, aplicació i desenvolupament que necessiten, fins i tot l'esmena d'aquests, així com per al compliment de tots els requisits que puguen resultar legalment exigibles per a la seua eficàcia.  
9. Suggeriments i preguntes al Consell Rector, en relació amb els assumptes expressats en la convocatòria.  
10. Decisió sobre l'aprovació de l'acta. Designació de dos socis a aquest efecte.  
Albalat dels Sorells, 1 d'abril de 2008.- El president del Consell Rector: Vicente Oliver Cariñena.  
Nota: d'acord amb el que disposa la Llei 8/2003, de 24 de març, per la qual s'aprova la Llei de Cooperatives de la Comunitat Valenciana, en els articles 26.2.B i 34.2, els comptes anuals, l'informe de gestió, el d'auditoria i la resta de documents sobre els quals ha de decidir l'Assemblea, inclòs el nou text dels preceptes estatutaris que se sotmeten a aprovació de l'Assemblea pel Consell Rector, així com l'informe justificatiu de la modificació estatutària, es troben a disposició dels socis al domicili social, on podran ser consultats de 10.00 a 13.00 hores, els dies laborables, des de la publicació de la convocatòria de l'Assemblea General fins que se celebre. Els socis que ho sol·liciten per escrit tindran dret a rebre gratuïtament còpia d'aquests documents així com la memòria escrita de les activitats de la Caixa Rural amb antelació a la celebració de l'Assemblea.  
S'informa als socis que, de conformitat amb el que disposen els estatuts vigents en l'article 44.9é, les votacions previstes en el punt sis de l'orde del dia duraran 30 minuts aproximadament.